ভারতের ‘জীবন কৃতি সম্মান’ পাচ্ছেন শিল্পকলা একাডেমির মহাপরিচালক
ভারতের ‘জীবন কৃতি সম্মান’ এ ভূষিত হচ্ছেন বাংলাদেশ শিল্পকলা একাডেমির মহাপরিচালক ও বাংলাদেশ গ্রুপ থিয়েটার ফেডারেশনের চেয়ারম্যান লিয়াকত আলী লাকী।







২১ জানুয়ারি কলকাতায় এ সম্মাননায় ভূষিত হবেন তিনি। কলকাতার নাট্য সংগঠন সুখচর পঞ্চম তাদের ৩৪ বছর পূর্তি উপলক্ষ্যে দর্শকের দরবার ২৯ বর্ষ পর্বে এই সম্মাননা দেওয়া হবে।




ইতোপূর্বে এই সম্মাননা পেয়েছেন উপমহাদেশের খ্যাতিমান নাট্যব্যক্তিত্ব রতন থিয়াম ও বাউল সমাজ্ঞী পার্বতী বাউল।
ঋদ্ধিমান নাট্যব্যক্তিত্ব লিয়াকত আলী লাকী বাংলা নাটককে আন্তর্জাতিক পর্যায়ে এবং বাংলাদেশে নাটকের প্রকাশকে ভিন্ন মাত্রায় নিয়ে গেছেন। পাশাপাশি শিশু নাটককে আন্তর্জাতিক ও দেশীয় পরিসরে ভিন্নমাত্রা প্রদান করার নিরলস প্রচেষ্টাকে স্বীকৃতি স্বরূপ লিয়াকত আলী লাকীকে এ সম্মাননা প্রদান করছে কলকাতার নাট্য সংগঠন সুখচর পঞ্চম।

ভারতের ‘জীবন কৃতি সম্মান’ এ ভূষিত হচ্ছেন বাংলাদেশ শিল্পকলা একাডেমির মহাপরিচালক ও বাংলাদেশ গ্রুপ থিয়েটার ফেডারেশনের চেয়ারম্যান লিয়াকত আলী লাকী।